ปกติเมนส์จะมาช่วงวันที่ 29 ถึงต้นๆเดือน แต่พอดีมีเพศสัมพันธ์วันที่ 28 ธันวาคมจนวันนี้ 6 มกราคม ประจำเดือนยังไม่มาเลยค่ะ จะท้องรึเปล่าคะ แต่ตอนมีเพศสัมพันธ์ก็ป้องกันแล้ว
สวัสดีค่ะ หากใช้ถุงยางอนามัยป้องกัน โดยใช้ได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์ประมาณ 2%แนะนำควรรอให้ครบ 2 สัปดาห์ นับจากที่ได้มีเพศสัมพันธ์ไปก่อน คือจนถึงวันที่ 11 ม.ค.หากประจำเดือนยังคงไม่มา จึงค่อยตรวจหาการตั้งครรภ์ดูค่ะ หากตรวจไม่พบ การที่ประจำเดือนไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น ซึ่งก็ควรรอประจำเดือนต่อไปก่อน ประจำเดือนก็น่าจะมาในที่สุดค่ะ